રાજકોટના મુંજકા વિસ્તારમાં આવેલ રાધેક્રિષ્ના સોસાયટીમાં રહીશોને ધમકાવી મકાન ખાલી કરાવવા માટે ધમપછાડા કરતા ભૂમાફિયાઓ હવે આ વિસ્તારમાં જાહેરમાં હથિયારો લઈને આંટાફેરા કરતા હોય તેવો વિડીયો વાઇરલ થતા તેના પડઘા ગાંધીનગર સુધી પડ્યા છે ડીજીપી સુધી વાત પહોંચતા સ્થાનિક રહીશો દ્વારા આ અંગે સીએમ વિજયભાઈ રૂપાણીને રૂબરૂ મળી રજૂઆત કરવાનું નક્કી કરવામાં આવ્યું છે શહેરના મુંજકા વિસ્તારમાં આવેલ રાધેક્રિષ્ના સોસાયટી પચાવી પાડવા માટે છેલ્લા ઘણા સમયથી મથામણ ચાલી રહી છે સ્થાનિક રહીશો ભયના ઓથાર હેઠળ જીવી રહ્યા છે અગાઉ ત્રણેક વખત ભુમાફિયાઓએ મારકૂટ કરી ધમકીઓ આપવાની ઘટનાઓ બની હોવા છતાં હજુ સુધી આ ભૂમાફિયાઓ આ જ સોસાયટીમાં પડ્યા પાથર્યા રહેતા હોવાથી સ્થાનિક રહીશો ભયભીત માહોલમાં જીવી રહ્યા છે આ વચ્ચે ભૂમાફિયાઓ તલવાર, પાઇપ જેવા હથિયારો હાથમાં લઈને શેરીઓમાં આટાફેરા કરતા હોય તેવો વિડીયો વાઇરલ થયો છે બે શખ્સો હથિયારો લઈને ચાલીને આવી બાઇકમાં જતા હોય તેવો વિડીયો વાઇરલ થતા આ વિડીયો છેક ગાંધીનગર સુધી પહોંચતા ડીજીપીએ નોંધ લીધી છે અને આ ભૂમાફિયાઓ સામે પગલાં લેવાની માંગ સાથે આગામી દિવસોમાં સ્થાનિક રહીશોનું એક સંગઠન મુખ્યમંત્રી વિજયભાઈ રૂપાણીને રૂબરૂ મળીને રજૂઆત કરશે તેવું પણ જાણવા મળ્યું છે.